b'\n_START_ARTICLE_\nHugo von Trimberg\n_START_PARAGRAPH_\nHugo von Trimberg (s\xc3\xbcndinud ca 1230 Wernas (t\xc3\xa4nap\xc3\xa4eval Ober- ja Niederwerrn), surnud p\xc3\xa4rast 1313. aastat Bamberg-Theuerstadtis) oli Saksamaal k\xc3\xb5rgkeskaja hilisperioodil tegutsenud universaal\xc3\xb5petlane._NEWLINE_1260.\xe2\x80\x931309. aastatel oli ta rektor St. Gangolfi kiriku stiftis Bambergi eeslinnas Theuerstadtis._NEWLINE_Hugo kirjutas ladinakeelseid eksempleid ja lugusid jutluste tarbeks, p\xc3\xbchakute biograafiaid ja koostas nimistu vanas ja keskladina keeles kirjutanud autoritest. Tema peateos on ajavahemikus 1296\xe2\x80\x931313 loodud v\xc3\xa4rsseepos "Renner", milles on 24 600 v\xc3\xa4rsirida ja mis on mahukaim saksakeelne \xc3\xb5petlik poeem. Teos on s\xc3\xa4ilinud paljudes keskaegsetes k\xc3\xa4sikirjades ja olnud alusmaterjaliks t\xc3\xb6\xc3\xb6tlustele.'